techiaith/cofnodycynulliad_en-cy huggingface dataset:
English: First Minister, having met with some of the colleagues that we have in the Westminster Parliament, the UK Government does recognise, in improving transport connections, as do you, that they are an important part of helping people access job opportunities and supporting business growth all across Wales. And I completely agree with you - levelling up is very important to them, as much as it is to all of us. That is why they are actually investing record amounts in Wales's railway infrastructure, including more than £1.5 billion in the Wales route from 2019 to 2024, £5.7 billion on new InterCity express trains on the Great Western main line, £125 million on the Wales Valleys lines upgrades, and £50 million on resignalling on the north Wales coast main line. The Hendy report, as you mentioned - I appreciate it; you welcome it, and I welcome it too - said that devolution has been good for transport and delivery has been devolved, but that this has resulted in a lack of attention to connectivity between the nations of the United Kingdom. The UK Government stands ready to support any rail infrastructure scheme, including new stations, with a strong business case behind it. Will you, First Minister, welcome the Prime Minister's commitment to improving transport infrastructure in Wales, and will you commit to working collaboratively with the UK Government on the Hendy proposals to improve transport to strengthen the Welsh economy and provide greater connectivity?
Welsh: Prif Weinidog, ar ôl cyfarfod â rhai o'r cydweithwyr sydd gennym ni yn Senedd San Steffan, mae Llywodraeth y DU yn cydnabod, wrth wella cysylltiadau trafnidiaeth, fel yr ydych chi, eu bod nhw'n rhan bwysig o helpu pobl i fanteisio ar gyfleoedd gwaith a chefnogi twf busnes ledled Cymru gyfan. Ac rwy'n cytuno yn llwyr â chi - mae codi'r gwastad yn bwysig iawn iddyn nhw, mor bwysig ag ydyw i bob un ohonom ni. Dyna pam maen nhw'n buddsoddi'r symiau uchaf erioed yn seilwaith rheilffyrdd Cymru, gan gynnwys mwy na £1.5 biliwn yn llwybr Cymru rhwng 2019 a 2024, £5.7 biliwn mewn trenau cyflym InterCity newydd ar brif reilffordd y Great Western, £125 miliwn mewn gwaith uwchraddio rheilffyrdd Cymoedd Cymru, a £50 miliwn mewn ailarwyddo ar brif reilffordd arfordir gogledd Cymru. Dywedodd adroddiad Hendy, fel y gwnaethoch chi sôn - rwy'n ei werthfawrogi; rydych chi'n ei groesawu, ac rwyf innau'n ei groesawu hefyd - bod datganoli wedi bod yn dda i drafnidiaeth ac mae'r ddarpariaeth wedi cael ei datganoli, ond bod hyn wedi arwain at ddiffyg sylw i gysylltedd rhwng cenhedloedd y Deyrnas Unedig. Mae Llywodraeth y DU yn barod i gefnogi unrhyw gynllun seilwaith rheilffyrdd, gan gynnwys gorsafoedd newydd, gydag achos busnes cryf y tu ôl iddo. A wnewch chi, Prif Weinidog, groesawu ymrwymiad Prif Weinidog y DU i wella seilwaith trafnidiaeth yng Nghymru, ac a wnewch chi ymrwymo i gydweithio â Llywodraeth y DU ar gynigion Hendy i wella trafnidiaeth i gryfhau economi Cymru a darparu mwy o gysylltedd?
English: Well, the part of the Member's contribution that I did agree was her endorsement of the Hendy review. It does indeed say, as she says, that devolution has been good for transport, and I think that is a solid basis from which we can now hope that the UK Government will go ahead and implement the proposals. Because let's be clear, Llywydd, what we have is a report that the UK Government commissioned, and which says to them that they need to invest, they need to invest properly, in the south Wales main line, the north Wales line, in order to improve connectivity. We're promised a reply from the UK Government in the new year. At that point, what we will need to see is genuine investment - genuine investment on their responsibilities, which the Hendy review, fairly and squarely, puts to them. And if at that point we see that investment coming through, then I'll be prepared to sign up to some of the Member's propositions about increased investment. We certainly haven't seen it up until now. I'm optimistic that we will, if the UK Government is prepared to act on it, see investment as a result of the review.
Welsh: Wel, y rhan o gyfraniad yr Aelod yr oeddwn i'n cytuno â hi oedd ei chymeradwyaeth i adolygiad Hendy. Mae yn dweud yn wir, fel y dywed, fod datganoli wedi bod yn dda i drafnidiaeth, ac rwy'n credu bod hynny yn sail gadarn y gallwn ni obeithio bellach y bydd Llywodraeth y DU yn bwrw ymlaen a gweithredu'r cynigion. Oherwydd gadewch i ni fod yn eglur, Llywydd, yr hyn sydd gennym ni yw adroddiad wedi ei gomisiynu gan Lywodraeth y DU, ac sy'n dweud wrthi fod angen iddi fuddsoddi, bod angen iddi fuddsoddi yn iawn, ym mhrif reilffordd de Cymru, yn rheilffordd gogledd Cymru, er mwyn gwella cysylltedd. Rydym ni wedi cael addewid o ateb gan Lywodraeth y DU yn y flwyddyn newydd. Bryd hynny, yr hyn y bydd angen i ni ei weld yw buddsoddiad gwirioneddol - buddsoddiad gwirioneddol yn eu cyfrifoldebau, y mae adolygiad Hendy yn eu cyflwyno iddi, yn deg ac yn blaen. Ac os byddwn yn gweld y buddsoddiad hwnnw yn dod drwodd bryd hynny, yna byddaf yn barod i ymrwymo i rai o gynigion yr Aelod ynghylch mwy o fuddsoddiad. Yn sicr, nid ydym ni wedi ei weld hyd yn hyn. Rwy'n obeithiol y byddwn ni'n gweld, os yw Llywodraeth y DU yn barod i weithredu arno, fuddsoddiad o ganlyniad i'r adolygiad.
English: I'm glad that it seems that the south Wales metro line is finally moving forward; we've been discussing it for many years. I think the Counsel General said in the past that he described the south Wales metro line as some sort of Loch Ness project - nobody was quite sure whether it existed or not. But I'm glad, with the endorsement now of the Hendy report, maybe Nessie will come up for air now and we'll see that it does actually exist. Professor Mark Barry has done a lot of work on this, to keep the metro line on the political map. And earlier this year, in collaboration with Cardiff capital region, he published a passenger rail vision. This document provides clear examples of transport-enabled economic regeneration and development. What assessment has the Welsh Government made of that report, and what discussions have you had with the Westminster Government to ensure that sufficient funding will come to turn the dream of a south Wales metro into reality? Diolch yn fawr.
Welsh: Rwy'n falch ei bod hi'n ymddangos bod rheilffordd metro de Cymru yn symud ymlaen o'r diwedd; rydym ni wedi bod yn ei thrafod ers blynyddoedd lawer. Rwy'n credu bod y Cwnsler Cyffredinol wedi dweud yn y gorffennol ei fod wedi disgrifio rheilffordd metro de Cymru fel rhyw fath o brosiect Loch Ness - nid oedd neb yn hollol siŵr a oedd yn bodoli ai peidio. Ond rwy'n falch, gyda chymeradwyaeth adroddiad Hendy bellach, efallai y bydd Nessie yn dod i fyny am ychydig o aer bellach ag y byddwn ni'n gweld ei fod yn bodoli mewn gwirionedd. Mae'r Athro Mark Barry wedi gwneud llawer o waith ar hyn, er mwyn cadw rheilffordd y metro ar y map gwleidyddol. Ac yn gynharach eleni, mewn cydweithrediad â phrifddinas-ranbarth Caerdydd, cyhoeddodd weledigaeth rheilffyrdd teithwyr. Mae'r ddogfen hon yn darparu enghreifftiau clir o adfywiad a datblygiad economaidd wedi ei alluogi gan drafnidiaeth. Pa asesiad y mae Llywodraeth Cymru wedi ei wneud o'r adroddiad hwnnw, a pha drafodaethau ydych chi wedi eu cael gyda Llywodraeth San Steffan i sicrhau y daw digon o arian i droi'r freuddwyd o fetro yn ne Cymru yn realiti? Diolch yn fawr.
English: Diolch yn fawr. Llywydd, the south Wales metro is funded by the Welsh Government - £438 million-worth of investment that we will have mobilised in order to make a reality of it. I pay tribute to the work of Mark Barry, quite certainly, who has for so long made the case for improved rail investment in this part of south Wales, in the south-west of Wales, and more generally too. The work of the south Wales metro is absolutely well under way - I know from my own constituency, where there is inevitable disruption to local communities while that major investment in electrification of the Valleys lines is taking place. But people recognise that the temporary disruption - provided it's properly managed - is a long-term investment in the improvements that the south Wales metro will bring: a modern, twenty-first century system that will allow people to leave the car at home, use the new public transport facilities. It's an economic investment, it's an investment in the future of our economy, and it's an investment consistent with the climate change challenge that we know we are facing.
Welsh: Diolch yn fawr. Llywydd, mae metro de Cymru yn cael ei ariannu gan Lywodraeth Cymru - gwerth £438 miliwn o fuddsoddiad y byddwn ni wedi ei roi ar waith er mwyn ei wireddu. Rwy'n talu teyrnged i waith Mark Barry, yn sicr, sydd wedi dadlau ers cyhyd dros well buddsoddiad yn y rheilffyrdd yn y rhan hon o dde Cymru, yn ne-orllewin Cymru, ac yn fwy cyffredinol hefyd. Mae gwaith metro de Cymru yn sicr wedi hen gychwyn - rwy'n gwybod o fy etholaeth fy hun, lle ceir tarfu anochel ar gymunedau lleol tra bod y buddsoddiad mawr hwnnw mewn trydaneiddio rheilffyrdd y Cymoedd yn digwydd. Ond mae pobl yn cydnabod bod y tarfu dros dro - cyn belled â'i fod yn cael ei reoli yn briodol - yn fuddsoddiad hirdymor yn y gwelliannau a ddaw yn sgil metro de Cymru: system gyfoes, ar gyfer yr unfed ganrif ar hugain a fydd yn caniatáu i bobl adael y car gartref, i ddefnyddio'r cyfleusterau trafnidiaeth gyhoeddus newydd. Mae'n fuddsoddiad economaidd, mae'n fuddsoddiad yn nyfodol ein heconomi, ac mae'n fuddsoddiad sy'n gyson â'r her newid hinsawdd yr ydym yn gwybod ein bod ni'n ei hwynebu.
English: Llywydd, I thank Peter Fox for that question. Core funding is provided to the Wales Co-operative Centre and Social Firms Wales to support the development of co-operative enterprises, including community benefit societies. Support from the Social Business Wales service and the Community Shares Wales resilience project is also available to promote their establishment in Wales.
Welsh: Llywydd, rwy'n diolch i Peter Fox am y cwestiwn yna. Darperir cyllid craidd i Ganolfan Cydweithredol Cymru a Chwmnïau Cymdeithasol Cymru i gefnogi datblygiad mentrau cydweithredol, gan gynnwys cymdeithasau budd cymunedol. Mae cymorth gan wasanaeth Busnes Cymdeithasol Cymru a phrosiect cadernid Cyfranddaliadau Cymunedol Cymru hefyd ar gael i hyrwyddo eu sefydliad yng Nghymru.
English: Thank you, First Minister, for that response. Recently, I had the pleasure of discussing my proposed food Bill with members of Câr-y-Môr, a community benefit society, which my colleagues in west Wales will be very well aware of. They are owned by over 100 local members, but focused on serving the broader interests of their local community. It was great to hear about their plans and how their work is contributing to the sustainable development of our coastal environment. However, they raised some issues that they had experienced, which have hindered the development of CBSs across Wales. For example, there was a need to ensure that the CBS model was more widely understood amongst Government organisations and public bodies, as well as funding providers, such as banks. Due to a lack of knowledge about how they work, some CBSs have struggled to access reliable sources of funding, as well as access to sufficient advice and support, and there's fear that they may collapse if this can't be addressed quickly. First Minister, do you agree with me that CBSs are an important way of promoting sustainable development in Wales? And what else can Welsh Government do to help CBSs, like Câr-y-Môr, to fulfil their potential and to help others duplicate this model to create more locally owned businesses? Thank you.
Welsh: Diolch, Prif Weinidog, am yr ymateb yna. Yn ddiweddar, cefais y pleser o drafod fy Mil bwyd arfaethedig gydag aelodau Câr-y-Môr, cymdeithas budd cymunedol, y bydd fy nghyd-Aelodau yn y gorllewin yn gwbl ymwybodol ohoni. Y mae'n eiddo i dros 100 o aelodau lleol, ond yn canolbwyntio ar wasanaethu buddiannau ehangach eu cymuned leol. Roedd yn wych clywed am eu cynlluniau a sut y mae eu gwaith yn cyfrannu at ddatblygiad cynaliadwy ein hamgylchedd arfordirol. Fodd bynnag, fe wnaethon nhw godi rhai problemau yr oedden nhw wedi eu cael, sydd wedi llesteirio datblygiad cymdeithasau budd cymunedol ledled Cymru. Er enghraifft, roedd angen sicrhau bod dealltwriaeth eang o'r model cymdeithas budd cymunedol ymysg sefydliadau'r Llywodraeth a chyrff cyhoeddus, yn ogystal â darparwyr cyllid, fel banciau. Oherwydd diffyg gwybodaeth am sut y maen nhw'n gweithio, mae rhai cymdeithasau budd cymunedol wedi cael trafferth yn cael gafael ar ffynonellau cyllid dibynadwy, yn ogystal â mynediad at gyngor a chymorth digonol, ac mae ofn y gallan nhw fynd i'r wal os na ellir mynd i'r afael â hyn yn gyflym. Prif Weinidog, a ydych chi'n cytuno â mi fod cymdeithasau budd cymunedol yn ffordd bwysig o hyrwyddo datblygiad cynaliadwy yng Nghymru? A beth arall all Llywodraeth Cymru ei wneud i helpu cymdeithasau budd cymunedol, fel Câr-y-Môr, i wireddu eu potensial ac i helpu eraill i gopïo'r model hwn i greu mwy o fusnesau â pherchnogion lleol? Diolch.
English: Llywydd, I thank Peter Fox for that. I am familiar with Câr-y-Môr, but more in the south-west Wales context, in the Solva and St David's area, and it is a very fine example of a commercial enterprise, but with strong community roots, looking to start the first commercial seaweed and shellfish farm in Wales. I think the things that they have said to Peter Fox probably are true: a better understanding of that new model and what community benefit societies can do, particularly a better understanding amongst potential commercial investors, so that they're not reliant either on their ability to raise money from very local communities or through the Welsh Government. There's genuine potential for commercial investment in some of these ideas as well. I'm perfectly happy, Llywydd, to ask my officials to meet with Câr-y-Môr to hear directly from them about their own experience, and then to see what more we can do to promote the understanding of community benefit societies, and look for new ways in which they can be further promoted in Wales.
Welsh: Llywydd, rwy'n diolch i Peter Fox am hynna. Rwy'n gyfarwydd â Câr-y-Môr, ond yn fwy yng nghyd-destun y de-orllewin, yn ardal Solfach a Thyddewi, ac mae'n enghraifft ardderchog o fenter fasnachol, ond â gwreiddiau cymunedol cryf, sydd â'r nod o sefydlu'r fferm gwymon a physgod cregyn fasnachol gyntaf yng Nghymru. Rwy'n credu ei bod hi'n debygol bod y pethau y maen nhw wedi eu dweud wrth Peter Fox yn wir: gwell dealltwriaeth o'r model newydd hwnnw a'r hyn y gall cymdeithasau budd cymunedol ei wneud, yn enwedig gwell dealltwriaeth ymhlith darpar fuddsoddwyr masnachol, fel nad ydyn nhw'n ddibynnol ychwaith ar eu gallu i godi arian o gymunedau lleol iawn neu drwy Lywodraeth Cymru. Ceir potensial gwirioneddol am fuddsoddiad masnachol mewn rhai o'r syniadau hyn hefyd. Rwy'n berffaith hapus, Llywydd, i ofyn i fy swyddogion gyfarfod â Câr-y-Môr i glywed yn uniongyrchol ganddyn nhw am eu profiad eu hunain, ac yna i weld beth arall y gallwn ni ei wneud i hyrwyddo'r ddealltwriaeth o gymdeithasau budd cymunedol, a chwilio am ffyrdd newydd y gellir eu hyrwyddo ymhellach yng Nghymru.
English: I recently met with Mark Hooper from Banc Cambria in Abertillery to discuss the availability of banking facilities in different parts of our communities. The Welsh Government has restated today, in its statement on the programme for government, its commitment to community banking. Would the First Minister agree with me that the priority for community banking and taking forward the launch of Banc Cambria, as a national community bank in Wales, is to ensure that people across the whole country have access to financial services in their own communities, and that some of our most deprived communities have banking and financial services available to them with branches back on the high street?
Welsh: Cefais gyfarfod yn ddiweddar â Mark Hooper o Fanc Cambria yn Abertyleri i drafod y cyfleusterau bancio sydd ar gael mewn gwahanol rannau o'n cymunedau. Mae Llywodraeth Cymru wedi ailddatgan heddiw, yn ei datganiad ar y rhaglen lywodraethu, ei hymrwymiad i fancio cymunedol. A fyddai'r Prif Weinidog yn cytuno â mi mai'r flaenoriaeth ar gyfer bancio cymunedol a bwrw ymlaen â lansiad Banc Cambria, fel banc cymunedol cenedlaethol yng Nghymru, yw sicrhau bod gan bobl ledled y wlad gyfan afael ar wasanaethau ariannol yn eu cymunedau eu hunain, a bod gan rai o'n cymunedau mwyaf difreintiedig wasanaethau bancio ac ariannol ar gael iddyn nhw gyda changhennau yn ôl ar y stryd fawr?
English: Llywydd, I very much agree with what Alun Davies said there. We are committed to supporting the creation of a community bank for Wales, headquartered here in Wales, owned and run for the benefit of its members as a mutual community financial institution. I know that the aim of Banc Cambria is to provide every day full retail banking services, particularly in those communities where we've seen a flight of mainstream financial institutions, leaving many high streets bereft of facilities on which many people have relied. I very well remember, Llywydd, a visit to Buckley with my colleague Jack Sargeant, where, from a single spot on the high street, Jack was able to point to four different buildings - landmark buildings a couple of them - that, even five years ago, had been occupied by mainstream banks, every one of them gone from that high street. And the importance we attach to the idea of developing a community bank for Wales is to bring those services back to high streets in the way that Alun Davies suggested, and particularly to do so in those places where those mainstream financial institutions, which made a lot of money out of those communities, have fled, very often leaving very little behind.
Welsh: Llywydd, rwy'n cytuno yn llwyr â'r hyn a ddywedodd Alun Davies yn y fan yna. Rydym ni wedi ymrwymo i gefnogi sefydliad banc cymunedol i Gymru, sydd â'i bencadlys yma yng Nghymru, sy'n eiddo i'w aelodau ac yn cael ei redeg er eu budd fel sefydliad ariannol cymunedol cydfuddiannol. Rwy'n gwybod mai nod Banc Cambria yw darparu gwasanaethau bancio manwerthu llawn bob dydd, yn enwedig yn y cymunedau hynny lle'r ydym ni wedi gweld ymadawiad sefydliadau ariannol prif ffrwd, gan adael llawer o strydoedd mawr heb gyfleusterau y mae llawer o bobl wedi dibynnu arnyn nhw. Rwy'n cofio yn iawn, Llywydd, ymweliad â Bwcle gyda fy nghyd-Aelod Jack Sargeant, pan oedd Jack yn gallu pwyntio, o un man ar y stryd fawr, at bedwar gwahanol adeilad - un neu ddau ohonyn nhw yn adeiladau nodedig - a oedd, hyd yn oed bum mlynedd yn ôl, wedi eu meddiannu gan fanciau prif ffrwd, ac mae pob un ohonyn nhw wedi diflannu o'r stryd fawr honno. A'r pwysigrwydd yr ydym yn ei neilltuo i'r syniad o ddatblygu banc cymunedol i Gymru yw dod â'r gwasanaethau hynny yn ôl i'r stryd fawr yn y ffordd yr awgrymodd Alun Davies, ac i wneud hynny yn arbennig yn y mannau hynny lle mae'r sefydliadau ariannol prif ffrwd hynny, a wnaeth lawer o arian o'r cymunedau hynny, wedi ffoi, gan adael ychydig iawn ar eu holau yn aml iawn.
English: I remember the visit with the Prif Weinidog to Buckley in my constituency very fondly. It was an excellent visit some months ago. Last Saturday was Small Business Saturday, as we know, and it's those small businesses, like the butchers in Buckley high street, the hairdressers in Buckley high street and the many other businesses, that keep more money in our communities every single day of the year. And, like my colleague Alun Davies, I recently had a great conversation with the excellent Mark Hooper of Banc Cambria about the types of benefits a community bank can offer to small and medium-sized enterprises. So, I welcome the drive from the First Minister in driving this bold agenda to this stage, where we have secured cross-party support for the establishment of a community bank in Wales, and it will be delivered in Wales. But can I ask the First Minister how can we continue this type of bold agenda where community focus is right at the heart of our bold and radical programme for government?
Welsh: Rwy'n cofio'r ymweliad gyda'r Prif Weinidog â Bwcle yn fy etholaeth i yn annwyl iawn. Roedd yn ymweliad ardderchog rai misoedd yn ôl. Roedd hi'n Ddydd Sadwrn Busnesau Bach ddydd Sadwrn diwethaf, fel y gwyddom ni, a'r busnesau bach hynny, fel y cigyddion ar stryd fawr Bwcle, y trinwyr gwallt ar stryd fawr Bwcle a'r llu o fusnesau eraill, sy'n cadw mwy o arian yn ein cymunedau bob un diwrnod o'r flwyddyn. Ac, fel fy nghyd-Aelod Alun Davies, cefais sgwrs wych yn ddiweddar â Mark Hooper o Fanc Cambria am y mathau o fuddion y gall banc cymunedol eu cynnig i fusnesau bach a chanolig eu maint. Felly, rwy'n croesawu'r ymgyrch gan y Prif Weinidog i ysgogi'r agenda feiddgar hon i'r cam hwn, lle'r ydym ni wedi sicrhau cefnogaeth drawsbleidiol i sefydlu banc cymunedol yng Nghymru, ac fe fydd yn cael ei gyflawni yng Nghymru. Ond a gaf i ofyn i'r Prif Weinidog sut y gallwn ni barhau â'r math hwn o agenda feiddgar lle mae pwyslais cymunedol yn gwbl ganolog i'n rhaglen lywodraethu feiddgar a radical?
English: Well, I thank Jack Sargeant for that, Llywydd. I too was out on Saturday, marking Small Business Saturday and meeting with businesses who do so much to keep our high streets vibrant and alive. The Royal Society of Arts, Llywydd, which first brought the idea of a community bank to the Welsh Government, had very dramatic figures of the collapse in lending to very small enterprises within a mile radius of a commercial bank when it ceases to be available in that locality. Within a year, lending to that sector really, really goes down, which is why, as well as being a very important development for individual people who otherwise are financially excluded, having a community bank on the high street will also be very good for those local businesses as well - not looking for large amounts of money, but looking to make that next small investment that puts that business on the path to expansion and to further prosperity. The Minister for Economy will make a statement here on the floor of the Senedd next week on the creation of the community bank for Wales, and I think it will demonstrate the ways in which we are able, as Jack Sargeant said, to go on supporting that community-focused agenda.
Welsh: Wel, rwy'n diolch i Jack Sargeant am hynna, Llywydd. Roeddwn innau hefyd allan ddydd Sadwrn, yn nodi Dydd Sadwrn Busnesau Bach ac yn cyfarfod â busnesau sy'n gwneud cymaint i gadw ein strydoedd mawr yn fywiog ac yn fyw. Roedd gan Gymdeithas Frenhinol y Celfyddydau, Llywydd, a ddaeth â'r syniad o fanc cymunedol i Lywodraeth Cymru gyntaf, ffigurau dramatig iawn ar y gostyngiad i fenthyciadau i fentrau bach iawn o fewn radiws o filltir i fanc masnachol pan na fydd ar gael yn yr ardal honno mwyach. O fewn blwyddyn, mae benthyca i'r sector hwnnw yn gostwng yn wirioneddol, a dyna pam, yn ogystal â bod yn ddatblygiad pwysig iawn i bobl unigol sydd fel arall wedi eu hallgáu yn ariannol, bydd bod â banc cymunedol ar y stryd fawr yn dda iawn i'r busnesau lleol hynny hefyd - nad ydyn nhw'n chwilio am symiau mawr o arian, ond sy'n ceisio gwneud y buddsoddiad bach nesaf hwnnw sy'n rhoi'r busnes hwnnw ar y llwybr i ehangu ac i ffyniant pellach. Bydd Gweinidog yr Economi yn gwneud datganiad yma ar lawr y Senedd yr wythnos nesaf ar greu banc cymunedol Cymru, ac rwy'n credu y bydd yn dangos y ffyrdd y gallwn ni, fel y dywedodd Jack Sargeant, barhau i gefnogi'r agenda honno sy'n canolbwyntio ar y gymuned.
English: Questions now from the party leaders.
Welsh: Cwestiynau nawr gan arweinwyr y pleidiau.
English: And it's very good to see the leader of the Welsh Conservatives back with us, Andrew R.T. Davies.
Welsh: Ac mae'n braf iawn gweld arweinydd y Ceidwadwyr Cymreig yn ôl gyda ni, Andrew R.T. Davies.